Document ID: 32000R0329

Ir-Regolament tal-Kummissjoni (KEE) Nru 329/2000
tal-11 Frar 2000
li jemenda r-Regolament (KE) Nru 1238/95 li jistabbilixxi regoli li jimplimentaw l-applikazzjoni tar-Regolament tal-Kunsill (KE) Nru 2100/94 fir-rigward tal-miżati li għandhom jitħallsu lill-Uffiċċju tal-Varjetà tal-Pjanti tal-Komunità
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 2100/94 tas-27 Lulju 1994 dwar drittijiet ta’ varjetà ta’ pjanti tal-Komunità [1], kif emendat bir-Regolament (KE) Nru 2506/95 [2], u partikolarment l-Artikolu 113 tal-istess,
Billi:
(1) Ir-Regolament tal-Kummissjoni (KE) Nru 1238/95 tal-31 Mejju 1995 jistabbilixxi regoli li jimplimentaw l-applikazzjoni tar-Regolament tal-Kunsill (KE) Nru 2100/94 fir-rigward tal-miżati li għandhom jitħallsu lill-Uffiċċju tal-Varjetà tal-Pjanti tal-Komunità [3] speċifika l-atti u ċ-ċirkostanzi li għalihom il-miżati għandhom jitħallsu lill-Uffiċċju tal-Varjetà tal-Pjanti tal-Komunità, u l-livelli rispettivi ta’ dawk il-miżati.
(2) Is-sitwazzjoni finanzjarja tal-Uffiċċju tal-Varjetà tal-Pjanti tal-Komunità żviluppat b’mod li tikkonkludi illi d-dħul annwali tal-Uffiċċju tal-Varjetà tal-Pjanti tal-Komunità bbażat l-aktar fuq il-miżati kif speċifikati bħalissa x’aktarx li fil-futur jeċċedi, fil-prinċipju, l-ispejjeż annwali tal-Uffiċċju.
(3) Barra dan, ebda sussidji mill-estimi ġenerali tal-Komunitajiet Ewropej ma ġew inklużi fid-dħul annwali.
(4) Il-Kunsill Amministrattiv tal-Uffiċċju tal-Varjetà tal-Pjanti tal-Komunità bagħat abbozz ta’ emendi li għandhom x’jaqsmu ma’ dik is-sitwazzjoni finanzjarja lill-Kummissjoni, skond l-Artikolu 36(2) it-tieni inċiż, tar-Regolament (KE) Nru 2100/94.
(5) Għalhekk tnaqqis fil-livell ta’ ċerti miżati li l-applikanti jiġu mitluba jħallsu għal, u detenturi ta’, drittjiet ta’ varjetà ta’ pjanti tal-Komunità issa huwa ġustifikat.
(6) Huwa meħtieġ li jiġi ċarat il-poter li tiġi stabbilita l-miżata amministrattiva għall-kunsinna ta’ estratti mir-reġistri tal-Uffiċċju tal-Varjetà tal-Pjanti tal-Komunità, li ssir riferenza għalih fl-Artikolu 82(2) tar-Regolament tal-Kummissjoni (KE) Nru 1239/95 tal-31 Mejju 1995 li jistabbilixxi regoli li jimplimentaw l-applikazzjoni ta’ Regolament tal-Kunsill (KE) Nru 2100/94 fir-rigward ta’ proċeduri quddiem l-Uffiċċju tal-Varjetà tal-Pjanti tal-Komunità [4], kif emendat bir-Regolament (KE) Nru 448/96 [5].
(7) Sabiex jiġu minimizzati każijiet ta’ disputi, id-deskrizzjoni ta’ ġenera jew speċi li fuqhom hija bbażata l-kategorizzazzjoni tal-varjetajiet f’waħda mit-tlett gruppi ta’ miżati tal-eżami fl-Anness I tar-Regolament (KE) Nru 1238/95, tirrikjedi preċiżjoni akbar.
(8) Ir-Regolament (KE) Nru 1238/95 għandu għalhekk jiġi emendat.
(9) Huwa meħtieġ li jiġu applikati l-miżuri l-ġodda b’effett mill-bidu tas-sena tal-estimi 2000.
(10) L-Artikolu 2 tar-Regolament tal-Kunsill (KE) Nru 1103/97 tas-17 Ġunju 1997 dwar ċerti dispożizzjonijiet li għandhom x’jaqsmu mal-introduzzjoni tal-euro [6] jipprovdi illi kull riferenza għall-ecu tiġi mibdula b’riferenza għall-Ewro.
(11) Il-Kunsill Amministrattiv ġie konsultat, skond l-Artikolu 113(4) tar-Regolament (KE) Nru 2100/94.
(12) Il-miżuri li hemm provdut dwarhom f’dan ir-Regolament huma skond l-opinjoni tal-Kumitat Permanenti dwar Drittijiet ta’ Varjetà ta’ Pjanti,
ADOTTAT DAN IR-REGOLAMENT:
Artikolu 1
Ir-Regolament (KE) Nru 1238/95 huwa permezz tal-preżenti emendat kif ġej:
1. Fl-L-Artikolu 7(1), "1000" għandha tiġi sostitwita b’ "900".
2. Fl-Artikolu 8:
- fil-paragrafu 2, "xahar wara" għandha tiġi mħassra, u
- fil-paragrafu 5, "Regoli li jimplimentaw" għandha tiġi sostitwita b’ "Regolament tal-Proċedimenti".
3. Fl-Artikolu 12:
- fil-paragrafu 1(ċ), "maħruġ mill-Uffiċċju" għandha tiġi sostitwita b’ "maħruġ mill-Uffiċċju; u",
- fil-paragrafu 1, is-segwenti għandu jiġi miżjud:
- "(d) il-miżata amministrattiva li ssir riferenza għaliha fl-Artikolu 82(2) tar-Regolament tal-Proċedimenti."
- fil-paragrafu 2, "paragrafu 1(b) u (ċ)" għandha tiġi sostitwita b’ "paragrafu 1(b), (ċ) u (d)".
4. L-Anness I għandu jiġi mibdul b’dan li ġej:
"L-ANNESS I
Il-miżata għall-eżami li għandha tiġi mħallsa skond l-Artikolu 8 għandha tkun kif ġej:
Grupp A | 1000 EUR |
jkopri s-segwenti ġenera jew speċi:
Avena sativa L., Beta vulgaris L. ssp. vulgaris var. altissima Döll, Beta vulgaris L. ssp. vulgaris var. crassa (Alef.) Wittm, Brassica napus L., Glycine max (L.) Merril, Gossypium L., Helianthus annuus L., Hordeum vulgare L. sensu lato, Oryza sativa L., Phalaris canariensis L., Sorghum bicolor (L.) Moench, Sorghum sudanense (Piper) Stapf., Sorghum bicolor (L.) Moench x Sorghum sudanense (Piper) Stapf., Secale cereale L., Solanum tuberosum L., Triticum aestivum L. emend. Fiori et Paol., Triticum durum Desf., Triticum spelta L., X Triticosecale Wittm., Zea mays L.
Grupp B | 800 EUR |
jkopri:
1. prodotti agrikoli (inklużi ħxejjex), minbarra dawk koperti minn Grupp A; u
2. is-segwenti ġenera jew speċi:
Allium cepa L. var. cepa L., Capsicum annuum L., Cichorium endivia L., Citrullus lanatus (Thunb.) Matsum et. Nakai, Cucumis melo L., Cucumis sativus L., Cucurbita pepo L., Cucurbita moschata L. (Duch.) Duch. Ex. Prior, Cucurbita maxima Duch., Lactuca sativa L., Lycopersicon lycopersicum (L.) Karst. ex. Farw., Phaseolus vulgaris L., Pisum sativum L. (partim), Solanum melongena L., Vicia faba L. (partim); Alstroemeria L., Anthurium Schott, Begonia-Elatior-Hybriden, Calibrachoa-Hybriden, Chrysanthemum L., Dianthus L., Euphorbia pulcherrima Willd. ex Klotzsch, Fuchsia L., Gerbera L., Impatiens L., Kalanchoe Adans., Lilium L., Orchidaceae, Pelargonium L’Hérit. ex Ait., Pentas Benth., Petunioa Juss., Rhododendron L., Rosa L., Saintpualia H. Wendl., Spathiphyllum Schott.
jkopri:
Grupp C | 700 EUR |
l-ġenera jew speċi kollha, minbarra dawk koperti minn Grupp A jew Grupp B.
"5. L-Anness II għandu jiġi mibdul b’dan li ġej:
"L-ANNESS II
Skond il-bażi tal-gruppi li ssir riferenza għalihom fl-Anness I, il-miżata annwali li għandha titħallas skond l-Artikolu 9 għandha tkun kif ġej.
(EUR) |
Sena | Grupp |
A | B | C |
1 | 400 | 400 | 300 |
2 | 600 | 500 | 400 |
3 | 800 | 600 | 500 |
4 u snin li ġejjin | 1000 | 700 | 600 |
"Artikolu 2
1. Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
2. Għandu japplika għal miżati li jsiru dovuti lill-Uffiċċju fl-1 Jannar 2000 jew wara, skond id-dispożizzjonijiet rileventi tar-Regolament (KE) Nru 1238/95.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, il-11 Frar 2000.

Labels: 2
15
6